1 นาที ในโลกออนไลน์
รู้ไหมว่า 90% ของข้อมูลในโลกออนไลน์ตอนนี้ เพิ่งถูกสร้างขึ้นมาในช่วง 2 ปีนี้ และ ข้อมูลที่มีทั้งหมดในโลกตอนนี้ จะไม่ถึงเศษเสี้ยวของข้อมูลที่จะเกิดขึ้นอีกในอนาคต  ขอต้อนรับสู่เรื่อง 1 นาที ในโลกออนไลน์ มีอะไรเกิดขึ้นบ้าง..
17 พ.ย. 2560

1 นาที ในโลกออนไลน์ / โดย เพจลงทุนแมน
รู้ไหมว่า 90% ของข้อมูลในโลกออนไลน์ตอนนี้
เพิ่งถูกสร้างขึ้นมาในช่วง 2 ปีนี้
และ ข้อมูลที่มีทั้งหมดในโลกตอนนี้
จะไม่ถึงเศษเสี้ยวของข้อมูลที่จะเกิดขึ้นอีกในอนาคต
ขอต้อนรับสู่เรื่อง 1 นาที ในโลกออนไลน์ มีอะไรเกิดขึ้นบ้าง..
พฤติกรรมของมนุษย์โลกวันนี้ แตกต่างจากในอดีตมาก
เมื่อ 20 ปีก่อน เราอาจใช้เวลาว่างในการทำกิจกรรม Offline เช่น อ่านหนังสือ เดินห้าง ชอปปิ้ง ดูหนัง
แต่ตอนนี้ เราเปลี่ยนมาทำกิจกรรม Online กัน ไม่ว่าจะเป็น แชทมือถือ เล่นเฟสบุ๊ค ดูวิดีโอออนไลน์ หรือช็อปปิ้งออนไลน์ ทั้งหมดนี้สามารถทำได้บนมือถือ หรือคอมพิวเตอร์แค่เครื่องเดียว
ที่โลกเปลี่ยนแปลงไปขนาดนี้ เพราะเกิดสิ่งที่เรียกว่า “Internet” ขึ้นมา ซึ่งตอนนี้เราอาจจะอยู่ในจุดที่เริ่มใช้ประโยชน์จากมันได้เต็มที่อย่างแท้จริง
รายงานของ IBM ระบุว่า 90% ของข้อมูลทั้งหมดในโลกออนไลน์ เพิ่งถูกสร้างขึ้นมาในช่วง 2 ปีหลังนี่เอง โดยปัจจุบันมีข้อมูลเกิดขึ้นใหม่ราว 2,500 ล้าน GB ต่อวัน
ราวกับว่าโลกใบนี้หมุนเร็วขึ้น มนุษย์สามารถทำอะไรได้หลายอย่าง ในระยะเวลาที่สั้นลง แค่พริบตาเดียวก็มีสิ่งต่างๆเกิดขึ้นมากมายรอบตัวเรา
ใครอ่านมาถึงตรงนี้ น่าจะผ่านไปแล้ว 1 นาที คิดว่าด้วยเวลาเท่านี้ จะมีอะไรเกิดขึ้นบ้าง ในโลกออนไลน์?
เรื่องที่มีคนทำมากที่สุดในโลกออนไลน์ คือ การติดต่อสื่อสาร
- ใน 1 นาทีจะมีการแชททางมือถือ 16,000,000 ข้อความ (ปีก่อนแค่ 3,500,000 ข้อความ)
- ใน 1 นาทีมีการส่ง E-mail 156,000,000 ฉบับ (แต่ดันเป็น spam 103,500,000 ฉบับ)
ขณะที่คนอีกกลุ่ม กำลังใช้ Social Network อย่างสนุกสนาน
- ใน 1 นาที มีคน log in เข้า Facebook 900,000 บัญชี
- ใน 1 นาที มีคนโพสรูปลง Instagram 46,200 รูป
- ใน 1 นาที มีคนทวิตผ่าน Twitter 452,000 ครั้ง
- ใน 1 นาที มีคนสมัคร Linkedin เพิ่ม 120 บัญชี
- ใน 1 นาที มีคนพิจารณาคู่ผ่าน Tinder 990,000 ครั้ง
บางคนก็กำลังเพลิดเพลินกับสื่อออนไลน์
- ใน 1 นาที มีคนดูวิดีโอใน Youtube 4,100,000 คลิป
- ใน 1 นาที มีคนดูหนังผ่าน Netflix รวม 70,017 ชั่วโมง
- ใน 1 นาที มีฟังเพลงของ Spotify รวม 40,000 ชั่วโมง
- ใน 1 นาที มีคนโหลด App 342,000 ครั้ง
บางคนก็กำลังค้นหาข้อมูลที่ตนเองต้องการรู้
- ใน 1 นาที มีการ Search Google 3,500,000 ครั้ง
- ใน 1 นาที มีคนเช็คสภาพอากาศ 18,000,000 ครั้ง
หรือบางคนก็กำลังเลือกซื้อสินค้าออนไลน์
- ใน 1 นาที มีธุรกรรมซื้อของบน Internet คิดเป็นเงิน 25,000,000 บาท
- ใน 1 นาที มีคนซื้อ Amazon Echo อุปกรณ์สั่งงานด้วยเสียง จำนวน 50 เครื่อง
ทั้งหมดนี้เกิดขึ้นในเวลา 1 นาที แล้วถ้าเป็น 1 วัน 1 เดือน หรือ 1 ปีละ? สิ่งที่เกิดขึ้นจะมีมากมายมหาศาลเพียงใด
เพราะในโลกแห่งยุคดิจิตอล อุปกณ์ต่างๆ โดยเฉพาะมือถือ ถูกออกแบบมาเพื่อใช้งาน Internet เราจึงได้เห็นความเคลื่อนไหวบนโลกออนไลน์ที่เพิ่มสูงขึ้นทุกวัน
เมื่อ 10 ปี ก่อน โลกมีประชากร 6,500 ล้านคน เข้าถึง Internet เพียง 1,000 ล้านราย คิดเป็นเพียง 15%
มาวันนี้ โลกมีประชากรเพิ่มเป็น 7,500 ล้านคน แต่เข้าถึง Internet ถึง 3,800 ล้านราย หรือ 50%
และในอนาคต Internet จะยิ่งถูกนำมาใช้เพิ่มขึ้นไปอีก เพราะเรากำลังจะเข้าสู่ยุคแห่ง Connectivity ที่อุปกรณ์ เครื่องมือต่างๆ จะถูกเชื่อมต่อเข้าสู่ Internet มากขึ้น หรือที่เรียกกันว่า “Internet of Things” ข้อมูลและกิจกรรมในชีวิตประจำวันของมนุษย์จะกลายเป็นออนไลน์แทบทั้งหมด
จึงไม่แปลกใจที่ปัจจุบัน บริษัทที่มีมูลค่าสูงที่สุดในโลก 5 อันดับแรก จะเกี่ยวข้องกับโลกออนไลน์ทั้งหมด
อันดับ 1 Apple (มูลค่า 29 ล้านล้านบาท) เจ้าของ iPhone, iPad, MacBook, ระบบ iOS, Appstore เป็นต้น
อันดับ 2 Alphabet (มูลค่า 24 ล้านล้านบาท) เจ้าของ Google, Chrome, G-mail, Youtube, ระบบ Android
อันดับ 3 Microsoft (มูลค่า 21 ล้านล้านบาท) เจ้าของ Windows, Office, Linkedin
อันดับ 4 Amazon (มูลค่า 18 ล้านล้านบาท) เจ้าของ 
, AWS และสินค้าอัจฉริยะต่างๆ เช่น Amazon Echo
อันดับ 5 Facebook (มูลค่า 17 ล้านล้านบาท) เจ้าของ Facebook, Instagram, Whatsapp
เทคโนโลยีเหล่านี้ได้เข้าไปอยู่ในทุกขั้นตอนของชีวิตเราเรียบร้อยแล้ว เป็นต้นว่า เราหยิบ iPhone ขึ้นมา.. Search Google หาข้อมูลของที่เราต้องการซื้อ กดซื้อผ่าน Amazon.. ได้ของแล้ว จึงเอามาโพสโชว์ใน Facebook..
ทุกๆนาทีที่ผ่านไปตอนนี้ มนุษย์ใช้ข้อมูลมากที่สุดตั้งแต่มีมาในประวัติศาสตร์โลก
ทุกๆนาทีตอนนี้ของเรามีค่า
ทุกๆนาทีที่มีการรอคอย เราจะหยิบมือถือขึ้นมาดูว่าเกิดอะไรขึ้นบ้างในโลกออนไลน์
แต่การใช้ข้อมูลโนโลกออนไลน์ก็มี 2 แบบ
แบบแรกคือ มนุษย์กลับใช้เวลาผ่านไปแต่ละนาทีกับเรื่องดราม่า ที่ไม่น่าจะให้ประโยชน์อะไรกับเรา
แบบสองคือ มนุษย์ใช้เวลาผ่านไปแต่ละนาทีกับเรื่องที่จะทำให้คุณภาพชีวิตของเราดีขึ้น
แต่ไม่ว่าจะเป็นเรื่องดราม่า หรือ เรื่องที่มีประโยชน์
ตอนนี้มนุษย์กำลังเพิ่มจำนวนนาทีในชีวิตโลกออนไลน์มากขึ้น ซึ่งทำให้จำนวนนาทีในโลกจริงมีลดลง
ก็ไม่รู้ว่าจุดสุดท้าย โลกเราจะเป็นอย่างไร
แต่เราคงจะได้เห็นกันในชั่วชีวิตของเรา
เพราะจำนวนนาทีที่มนุษย์ใช้ในโลกออนไลน์น่าจะก้าวข้ามผ่านจำนวนนาทีที่ใช้ในโลกจริง ในอีกไม่นานนี้..
----------------------
<ad> ใครอ่านเรื่องนี้แล้วเห็นความสำคัญของเทคโนโลยีที่กำลังเข้ามามีบทบาทมากขึ้นเรื่อยๆ หรือสนใจทาง financial engineering / startup / data science / ไปจนถึง หุ่นยนต์ และ AI สามารถเริ่มศึกษาการเขียนโปรแกรมคอมพิวเตอร์ได้ที่ 
 เพราะเราเชื่อว่าหุ่นยนต์กำลังจะครองโลก คนที่จะอยู่รอดคือคนที่เขียนโปรแกรมเป็น
----------------------
Source